b"\n_START_ARTICLE_\nThe Animatrix\n_START_SECTION_\nThe final flight of the Osiris\n_START_PARAGRAPH_\nEs tracta de la narraci\xc3\xb3 dels \xc3\xbaltims minuts de la nau Osiris, que descobrir\xc3\xa0 l'amena\xc3\xa7a dels 250.000 sentinelles que avancen cap a la ciutat de Zion. Els sentinelles els localitzaran i perseguiran fins a la mort. Abans de morir un d'ells s'introduir\xc3\xa0 a Matrix per tal de poder enviar un missatge a trav\xc3\xa9s del correu postal per tal d'advertir als habitants de Zion.\n_START_SECTION_\nThe Second Renaissance\n_START_PARAGRAPH_\nEs narra la situaci\xc3\xb3 que port\xc3\xa0 a una guerra oberta de les m\xc3\xa0quines contra els humans. En una \xc3\xa8poca en qu\xc3\xa8 les m\xc3\xa0quines eren cada cop m\xc3\xa9s perfectes, els humans es varen sumir en la decad\xc3\xa8ncia. El dia que un robot va matar al seu amo per evitar ser destru\xc3\xaft, els humans es van adonar de l'amena\xc3\xa7a que representaren i intentaren destruir-les i finalment exiliar-les._NEWLINE_Els robots fundaren una naci\xc3\xb3 pr\xc3\xb2pia i a causa de la seva naturalesa aviat fou la m\xc3\xa9s avan\xc3\xa7ada del m\xc3\xb3n, sumint la resta de pa\xc3\xafsos en una crisi econ\xc3\xb2mica. Aquests intentaren un bloqueig sobre el pa\xc3\xads, impedint-los l'entrada a l'ONU, i m\xc3\xa9s tard els bombardejaren amb armes nuclears. En aquest punt, els robots contraatacaren de forma brutal i definitiva. En una \xc3\xbaltima acci\xc3\xb3 desesperada, els humans bombardejaren gasos t\xc3\xb2xics a l'atmosfera per tal de privar als robots de la seva font d'energia._NEWLINE_Acabada la guerra, els humans supervivents foren objecte d'experimentaci\xc3\xb3 per part de les m\xc3\xa0quines, que trobaren una manera d'aprofitar-se'n per obtenir-ne energia, conreant-los i mantenint-los connectats a Matrix.\n_START_SECTION_\nProgram\n_START_PARAGRAPH_\nEs presenta la cl\xc3\xa0ssica diatriba vista a la pel\xc2\xb7l\xc3\xadcula, quan un hum\xc3\xa0 decideix trair als seus companys per tal de tornar a ser inserit a Matrix i viure una vida que, malgrat ser fict\xc3\xadcia, estar\xc3\xa0 lliure de preocupacions i problemes.\n_START_SECTION_\nKid's Story\n_START_PARAGRAPH_\nS'explica la hist\xc3\xb2ria de com Neo alliberar\xc3\xa0 a un noi que (igual que ell anteriorment) comen\xc3\xa7a a sospitar de l'exist\xc3\xa8ncia de Matrix. Els agents el descobreixen i persegueixen i quan sembla que ja ha mort aconsegueix desconnectar-se sense prendre la p\xc3\xadndola vermella, motiu pel qual es creu que pot ser el nou Elegit. El personatge apareix tamb\xc3\xa9 a Matrix Reloaded i Matrix Revolutions com un admirador de Neo a qui agraeix profundament haver-lo desconnectat.\n_START_SECTION_\nA detective story\n_START_PARAGRAPH_\nUn detectiu rep l'enc\xc3\xa0rrec de trobar a una estranya dona coneguda com a Trinity.\n_START_SECTION_\nWorld Record\n_START_PARAGRAPH_\nUn esportista d'elit s'entrena durament per a batre el r\xc3\xa8cord del m\xc3\xb3n de 100 metres llisos. De la mateixa manera que els humans desconnectats, comen\xc3\xa7a a experimentar que les lleis de Matrix es poden trencar. Els agents el perseguiran per impedir que el seu coneixement faci que pugui desconnectar-se de Matrix.\n_START_SECTION_\nBeyond\n_START_PARAGRAPH_\nUn grup de nens juguen en una casa encantada que en realitat es tracta d'un lloc on es produeixen errors de programaci\xc3\xb3 a Matrix (falta de gravetat, discontinu\xc3\xaftats temporals...)\n_START_SECTION_\nMatriculated\n_START_PARAGRAPH_\nUn grup d'humans viuen allunyats de Zion i capturen m\xc3\xa0quines per tal d'introduir-les en una simulaci\xc3\xb3 de Matrix i humanitzar-les."